2014-2020.5.4.3.PIIRKONDADE KONKURENTSIVÕIME TUGEVDAMISE INVESTEERINGUD (Lisavoor alates 2021.a.) HINDAMISMETOODIKA

**Linnakeskuse avaliku ruumi, sealhulgas linnasüdamete ja väljakute kaasajastamine ettevõtlusele atraktiivsemaks muutmiseks**

**1. Taotluste hindamine**

1.1.Nõuetele vastavaks tunnistatud taotlusi hindab rakendusüksuse poolt moodustatud hindamiskomisjon (edaspidi komisjon). Komisjoni liikmed peavad olema erapooletud ja sõltumatud hinnatavatest projektidest, taotlejatest ja partneritest.

1.2.Komisjon hindab nõuetele vastavaks tunnistatud taotlusi järgmiste hindamiskriteeriumite alusel:

|  |  |
| --- | --- |
| Hindamiskriteerium | Osakaal koondhindest |
| Projekti põhjendatus ja mõju meetme eesmärkide saavutamisele | 35% |
| Projekti jätkusuutlikkus | 25% |
| Projekti eelarve põhjendatus, kvaliteet ja kulutõhusus | 25% |
| projekti teostatavus ja kindlustatus ressurssidega | 15% |

Hindamiskriteeriumid on kirjeldatud tulenevalt projekti valdkonnast (turismivaldkond, tööstus- ja ettevõtlusalad, inkubaatorid ja tootearenduskeskused, linnakeskuse avaliku ruumi kaasajastamine, keskuse ja tagamaa ühendused) punktis 2.

1.3. Taotlust hinnatakse skaalal 0–4. Hindamine toimub täisarvudes (0; 1; 2; 3; 4) ning hindamiskriteeriumite hinded ja hindamise koondhinne arvutatakse täpsusega kaks (2) kohta pärast koma kaalutud keskmisena.

Hindamisskaala:

|  |  |  |  |  |  |
| --- | --- | --- | --- | --- | --- |
| Hinne | 0 | 1 | 2 | 3 | 4 |
| selgitus | puudulik | nõrk | keskpärane | hea | Väga hea |

1.4. Taotlusele hindamisel antud koondhinne moodustub nelja hindamiskriteeriumi alusel antud hinnete kaalutud keskmisest.

1.5. Hinnang taotlusele loetakse positiivseks, kui hindamisel antud koondhinne on vähemalt 2,75.

1.6. Positiivse hinnangu saanud taotlused järjestatakse kaalutud keskmise alusel üle-eestilisse pingeritta. Juhul, kui mitme projekti tulemuste koondsumma on võrdne, eelistatakse projekte, mis said hindamiskriteeriumis projekti põhjendatus ja mõju meetme eesmärkide saavutamisele kõrgema hinde.

1.7. Taotlus ei kuulu rahuldamisele juhul, kui selle hindamisel antud koondhinne jääb alla 2,75.

2. **Hindamiskriteeriumid linnakeskuse avaliku ruumi, sealhulgas linnasüdamete ja väljakute kaasajastamine ettevõtlusele atraktiivsemaks muutmiseks, projektitaotluste hindamiseks**

|  |  |
| --- | --- |
| Hindamiskriteerium 1: Projekti põhjendatus ja mõju meetme eesmärkide saavutamisele. | |
| Osakaal koondhindest 35% | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti põhjendatust, terviklikkust ja mõju atraktiivsema linnakeskuse avaliku ruumi loomisele ning ettevõtlusele atraktiivsemaks muutmisele.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte:**   * Projekti eesmärgipüstituse põhjendatust - kuivõrd on olemas maakondliku ulatusega või piirkonda hõlmav probleem, kitsaskoht või kasutamata arenguvõimalus * Projekti sekkumisloogika mõjusust - kuivõrd projektis kavandatud tegevused võimaldavad saavutada planeeritud väljundid ja tulemused * Projektis kavandatud tegevuste terviklikkust ja sidusust eesmärkidega * Mil määral loob linnakeskuse avaliku ruumi kaasajastamine ettevõtlusele võimalusi * Mil määral on projekti abil kavandataval linnakeskusel potentsiaal kujuneda linna tõmbekeskuseks ning atraktiivseks ja mitmekesiseks ajaveetmise kohaks elanikele ja piirkonna külastajatele * Kui palju luuakse projekti mõjul uusi kaudseid töökohti * Kui palju kaasneb projektiga erainvesteeringuid, millel on otsene seos teostatud linnasüdame arendusega | |
| Hinne | Taseme kirjeldus |
| 0 | * Projekti eesmärgipüstitus on nõrgalt põhjendatud - ei ole tuvastatav maakondliku ulatusega või piirkonda hõlmav probleem, kitsaskoht või kasutamata arenguvõimalus. * Projektis kavandatud tegevused ei võimalda saavutada planeeritud väljundeid ja tulemusi. * Projektis kavandatud tegevuste mõjusus ja sidusus eesmärkidega ja tegevuste vajalikkus projekti eesmärgi saavutamiseks ei ole arusaadav. * Linnakeskuse avaliku ruumi kaasajastamise mõju ettevõtlusvõimalustele, töökohtade säilitamisele või uute töökohtade loomisele piirkonnas ei ole tõendatud või on ülehinnatud. * Projektis kavandatud linnakeskuse arendus ei loo elanikele või külastajatele täiendavaid võimalusi linnasüdames peatumiseks ja ajaveetmiseks või on vastav mõju ülehinnatud. * Projekti mõjul uute kaudsete töökohtade loomise või nende säilitamise prognoosid ei ole usaldusväärsed või põhjendatud. * Projektiga ei kaasne erainvesteeringuid, millel on otsene seos teostatud linnasüdame arendusega. * Projektil on olulised negatiivsed kõrvalmõjud. |
| 1 | vahepealne tase |
| 2 | * Projekti eesmärgipüstitus on keskpäraselt põhjendatud. * Projekti mõju maakondliku ulatusega või piirkondliku probleemi, kitsaskoha või kasutamata arenguvõimaluse lahendamisele on kaudne. * Projektis kavandatud tegevused aitavad üldiselt kaasa planeeritud väljundite ja tulemuste saavutamisele, kuid nende täitmine pole kindel. * Mõne projektis kavandatud tegevuse sidusus eesmärkidega ning mõjusus ei ole arusaadav, tegevuste vajalikkus projekti eesmärgi saavutamiseks on nõrgalt põhjendatud. * Linnakeskuse avaliku ruumi kaasajastamise mõju ettevõtlusvõimalustele, töökohtade säilitamisele või uute töökohtade loomisele piirkonnas on ülehinnatud. * Projektis kavandatud linnakeskuse arendusel on tagasihoidlik potentsiaal kujuneda linnasüdames peatumise ja ajaveetmise kohaks elanikele ning piirkonna külastajatele. * Projekti mõjul (3 aastat pärast projekti lõppu) luuakse uusi otseseid või kaudseid töökohti (vähemalt 15) või säilitatakse olemasolevaid (vähemalt 20). * Projekti mõjul kaasnevate erainvesteeringute osakaal toetuse väärtusest on vähemalt 25% (projekti lõppemisest kolme aasta jooksul). |
| 3 | Vahepealne tase |
| 4 | * Projekti eesmärgipüstitus on põhjendatud - on olemas maakondliku ulatusega või piirkondlik probleem, kitsaskoht või kasutamata arenguvõimalus. * Projekti sekkumisloogika on mõjus - projektis kavandatud tegevused võimaldavad saavutada planeeritud väljundid ja tulemused. * Projektis kavandatud tegevused moodustavad kompaktse terviku ja nende sidusus eesmärkidega ning mõjusus on arusaadav. * Linnakeskuse avaliku ruumi kaasajastamine loob uusi ettevõtlusvõimalusi. * 3 aastat pärast projekti lõppu luuakse vähemalt 30 uut otsest ja/või kaudset töökohta. Uute töökohtade loomisel on otsene seos projekti abil teostatava arendusega. * Projektiga teostatava arendusega seonduvalt kaasnevad ettevõtete poolt täiendavad erainvesteeringud linnasüdamesse vähemalt 50% toetuse väärtuses (projekti lõppemisest kolme aasta jooksul). * Piirkond kujuneb projekti mõjul linna tõmbekeskuseks ning on atraktiivne ajaveetmise koht elanikele ja piirkonna külastajatele. |

|  |  |
| --- | --- |
| Hindamiskriteerium 2: Projekti jätkusuutlikkus. | |
| Osakaal koondhindest 25% | |
| **Hinnatakse:**  Maakondliku tähtsusega projektis (mille mõju avaldub terves maakonnas või Harju maakonna ja Ida-Viru maakonnapuhul vähemalt viie KOV üksuse ulatuses) või mitut maakonda hõlmavas piirkondlikus koostööprojektis toodud tegevuste või terviklahenduste arendamise edasist jätkusuutlikkust.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd jätkusuutlikud on projekti raames kavandatavad tulemused * Kuivõrd terviklikud ja piisava ulatusega on projektis planeeritavad tegevused arendatava linnakeskuse jätkusuutlikkuse tagamiseks * Kuivõrd on maakondliku projekti puhul jätkusuutlikkuse tagamiseks vajalike tegevuste puhul kaasatud erinevad kohalikud omavalitsused/osapooled erinevatest kohalikest omavalitsustest ning piirkondliku projekti puhul osapooled erinevatest maakondadest * Kuivõrd asjakohased, efektiivsed ning sihtrühmale vastavad on edasised kavandatud turundus- vm toetavad tegevused * Mil määral on objekti sihipärane kasutamine tagatud pädeva haldaja, vajalike partnerite ja piisavate vahendite olemasoluga püsikuludeks * Kavandatud kulude-tulude prognoosi realistlikkust ja vastavuses olekut objekti pikemajalise tegevuskavaga * Kuivõrd on objekti haldaja või omanik võimeline tagama objekti edasised haldus- ja arenduskulud * Kuivõrd projekt vajab peale rakendumist täiendavateks halduskuludeks ja lisainvesteeringuteks toetusi riigi- või omavalitsuse eelarvest või välisfondidelt * Mil määral on etapilise arendamise puhul finantsvahendid objekti edasiseks arendamiseks tagatud * Kuivõrd saavutatav on tegevuste pikaajaline mõju * Kuivõrd on projekti pikaajaline mõju sõltuvuses välistest negatiivsetest arengutrendidest ja kas on olemas strateegia nende kompenseerimiseks | |
| Hinne | Taseme kirjeldus |
| 0 | * Tulemuste kestlikkus pärast projekti lõppu ei ole tagatud. * Projekti elluviimise järgsed tegevused ei ole läbimõeldud, realistlikud või puuduvad nende elluviimiseks vajalikud finants- või muud vahendid. * Planeeritavate tegevuste valik ei ole kompleksne, nende ulatus ei ole piisav ja ühtselt eesmärgistatud, et tagada projektiga arendatava linnakeskuse jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul ei ole kaasatud erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul osapooli erinevatest maakondadest. * Tegevuste edasise sihipärase teostamisega seotud püsikulude katmine ei ole tagatud. Puudub kindlus, et leitakse vahendid järgnevate etappide elluviimiseks (võimalikud finantseerimisallikad on kirjeldamata), kui järgnevad etapid on vajalikud. * Riskide avaldumise tõenäosus on suur (näiteks väliste negatiivsete arengutrendide tõttu) ning nende maandamine ei ole tagatud. * On tuvastatav muu väline risk, mis seab kahtluse alla projekti tulemuste jätkusuutlikkuse. |
| 1 | Vahepealne tase |
| 2 | * Projekti tulemuste kestlikkus pärast projekti lõppu on tõenäoline. * Projektijärgne toimimissuutlikkus on üldjoontes tagatud: vajalikud ressursid on olemas või tõenäoliselt võimalikud kaasata ning meeskonna kompetentsid tagatud või tõenäoliselt võimalik luua. * Planeeritavate tegevuste valikus on mõningaid puudusi, et tagada projektiga arendatava linnakeskuse jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul on kaasatud erinevaid kohalikke omavalitsusi/osapooli mõnedest üksikutest kohalikest omavalitsustest. Piirkondliku projekti puhul on osapooli erinevatest maakondadest kaasatud vähesel määral. * Objekti edasise sihipärase kasutamise osas ei ole toetuse saajal endal kinnitatult piisavalt rahalisi vahendeid püsikuludeks, kuid need on tõenäoliselt võimalik saada. * Riskide avaldumise tõenäosus projekti mõju saavutamise seisukohast on keskpärane, nendega toimetulek riski ilmnemisel on üldiselt tagatud. |
| 3 | Vahepealne tase |
| 4 | * Projekti tulemuste kestlikkus pärast projekti lõppu on tagatud. * Projektijärgne toimimissuutlikkus on tagatud väga heal tasemel: vajalikud ressursid on olemas ning meeskonna kompetentsid tagatud. * Planeeritavate tegevuste valik on kompleksne, nende ulatus piisav ja ühtselt eesmärgistatud, et tagada projektiga arendatava linnakeskuse jätkusuutlikkus. * Maakondliku projekti puhul jätkusuutlikkuse tagamiseks vajalike tegevuste puhul on kaasatud olulisel määral erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul erinevatest maakondadest. * Objekti edasiseks sihipäraseks kasutamiseks on piisavad rahalised vahendid püsikuludeks. * Kui projektiga rajatav arendus eeldab ka muid täiendavaid investeeringuid (näiteks täiendava tee rajamine, vahetus läheduses asuva piirkonna korrastamine ja kaasajastamine vms), on tõendatud vahendite leidmine nende elluviimiseks. * Projekti järgnevate etappide vajadusel on etappide riskid määratletud ja maandatud. Projekti kui kompleksi kohta on koostatud arengukava ja pikaajaline rahastamiskava. * Riskide avaldumise tõenäosus projekti mõju saavutamise seisukohast on madal või maandatav kavandatud tegevuste abil. |

|  |  |
| --- | --- |
| Hindamiskriteerium 3: Projekti eelarve põhjendatus ja kvaliteet, kuluefektiivsus. | |
| Osakaal koondhindest 25%. | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonnapuhul vähemalt viie KOV üksuse ulatuses) või mitut maakonda hõlmava piirkondliku koostööprojekti eelarve põhjendatust, kvaliteeti ja kuluefektiivsust.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd põhjendatud ja optimaalne on projekti eelarve tegevuste elluviimiseks ja oodatavate tulemuste saavutamiseks * Kuivõrd taotluses toodud eelarve on läbipaistev ja detailne * Kuivõrd kuluefektiivne on projekti eelarve - projekti eelarve vastavus turuhindadele * Kuivõrd maakonnaülese või piirkondliku koostööprojekti eelarves ettenähtud kulud on kõik projekti elluviimise seisukohast vajalikud (kuivõrd sisaldab projekti eelarve põhjendamatuid või ebamõistlikke kulusid) | |
| Hinne | Taseme kirjeldus |
| 0 | * Taotluses toodud projekti eelarve ei ole läbipaistev ja toetatavateks tegevusteks planeeritud kulud ei ole piisavalt põhjendatud. * Enamus taotluse eelarves välja toodud kulusid on reaalsest turuhinnast selgelt üle- või alahinnatud ja toetuse kasutamine ei ole efektiivne. |
| 1 | Vahepealne tase |
| 2 | * Taotluses toodud projekti eelarve on selge, kuid tegevusteks planeeritud kulud ei ole nende elluviimiseks optimaalsed ja on osaliselt põhjendamata. * Enamus taotluse eelarves välja toodud kulusid vastavad reaalsele turuhinnale, kuid toetuse kasutamine on vähe efektiivne. |
| 3 | Vahepealne tase |
| 4 | * Taotluses toodud projekti eelarve on detailne, kõik tegevusteks planeeritud kulud on optimaalsed ja efektiivsed ning projekti elluviimise seisukohast põhjendatud. * Kõik taotluse eelarves välja toodud kulud vastavad ligikaudu reaalsele turuhinnale ja toetuse kasutamine on efektiivne. |

|  |  |
| --- | --- |
| Hindamiskriteerium 4: Projekti teostatavus ja kindlustatus ressurssidega | |
| Osakaal koondhindest 15%. | |
| **Hinnatakse:**  Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonnapuhul vähemalt viie KOV üksuse ulatuses) või mitut maakonda hõlmava piirkondliku koostööprojekti puhul taotleja finantsvõimekust, finantsriskide esinemise tõenäosust, projekti meeskonna olemasolu ja kompetentse.  **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**:   * Kuivõrd on projekti elluviimise ajakava realistlik ja arvestab võimalike viivitustega elluviimise erinevates etappides * Milline on taotleja finantsvõimekus ning kas projekti elluviimiseks vajalik omafinantseering on tagatud (sh vajalik lisanduv likviidsus tegevuste elluviimisel) ja selle kohta kinnitused esitatud. Juhul kui kaasatakse väliseid finantseerimisvõimalusi, siis kas nende saamine on realistlik ja tõendatud * Milline on finantsriskide esinemise tõenäosus * Juhul kui objekti terviklik väljaarendamine sisaldab meetme tingimustele mittevastavaid tegevusi või kulusid või eeldab partnerite täiendavaid investeeringuid, siis kas vajalikud partnerid on kaasatud ja katteallikad meetmest mittetoetatavate tegevuste osas on olemas * Milline on projekti meeskonna võime projekti ellu viia (kuivõrd on projektijuhtimine organisatsiooniliselt kindlustatud, kas projektijuht ja –meeskonnaliikmed omavad vajalikku oskusteavet ja kogemusi projekti edukaks elluviimiseks või kas on kaasatud vajalikud eksperdid või oskusteave muul moel) * Kui projekti elluviimine eeldab partnerite kaasamist, siis kas vajalikud partnerid on kaasatud ning kuidas on kindlustatud partnerite koostöö, kokkulepped koos kõigi osapoolte õiguste, kohustuste ja vastutuse jagunemisega | |
| Hinne | Taseme kirjeldus |
| 0 | * Projekti elluviimise võimekus ei ole tõendatud. * Projekti elluviimise ajakava ei ole realistlik ja ei arvesta võimalike viivitustega elluviimise erinevates etappides. * Taotleja finantsvõimekus ei ole piisav, et tagada projekti omafinantseerimine, taotlejal puuduvad võimalused täiendavate finantsvahendite kaasamiseks taotluses toodud tegevuste elluviimiseks. * Projekti meeskond on komplekteerimata. * Vajalikud partnerid on kaasamata (kui projekti elluviimine eeldab partnerite kaasamist). |
| 1 | Vahepealne tase |
| 2 | * Projekti elluviimise võimekus on keskpärane. * Projekti elluviimise ajakava on üldiselt realistlik, kuid ei arvesta võimalike viivitustega elluviimise erinevates etappides. * Taotleja finantsvõimekus on piisav, et kindlustada taotluses toodud tegevuste omafinantseerimine. Taotlejal on suure tõenäosusega võimalik kaasata täiendavaid finantsvahendeid taotluses toodud tegevuste elluviimiseks. * Projekti meeskond on komplekteeritud ja/või teenusena sisse ostetud. * Projekti meeskond on üldiselt piisava suurusega projektis kavandatud tegevuste teostamiseks, kuid osad vajalikud valdkondlikud kompetentsid puuduvad ja/või vastutusvaldkonnad ei ole selgelt jaotatud. * Kui projekti elluviimine eeldab partnerite kaasamist, siis partnerid on leitud, kuid nende roll ja vastutus ei ole selge või põhjendatud. Kaasatud partnerite koostöö on üldiselt planeeritud, ei ole täpselt kokku lepitud vastutuse jaotust, õigusi ja kohustusi. |
| 3 | Vahepealne tase |
| 4 | * Projekti elluviimise võimekus on väga hea. * Projekti elluviimise ajakava on realistlik ja arvestab võimalike viivitustega elluviimise erinevates etappides. * Taotleja finantsvõimekus on piisav, et kindlustada taotluses toodud tegevuste elluviimiseks vajalik omafinantseerimine ja jätkutegevuste läbiviimine. * Projekti meeskond on komplekteeritud ning kõik vajalikud kompetentsid on olemas. * Projekti meeskond on piisava suurusega kavandatud tegevuste teostamiseks nii projekti elluviimise faasis kui sellele järgneval. * Elluviidavatele tegevustele on vastustajad määratud. * Kui projekti elluviimine eeldab partnerite kaasamist, siis vajalikud partnerid on kaasatud ning nende valmisolek projekti tegevustes osalemiseks on tagatud. Kaasatud partnerite koostöö on planeeritud, kokku on lepitud vastutuse jaotus, õigused ja kohustused. |